BLM: NBA-speler bly staande terwyl spanmaats kniel | Maroela Media
Die Orlando Magic se Jonathan Isaac bly staande. Foto: Twitter.
NBA-wedstryde het onlangs weer begin en soos met meeste ander sportsoorte wat hervat is, het dit onder meer 'n spreekbuis vir die Black Lives Matter-beweging geword.
Die BLM-embleem is op sommige van die basketbalbane geverf, terwyl die spelers ook die knie tydens die sing van die volkslied gebuig het.
Maar Orlando Magic se Jonathan Isaac het nie net staande gebly tydens die sing van die volkslied nie, maar het ook nie die BLM-hemp gedra nie.
"Hoewel ek glo dat swart mense se lewens ongetwyfeld saak maak, glo ek nie dat om te kniel en die BLM-hemp te dra noodwendig wys dat ek dit ondersteun nie," het Isaac gesê.
Die 22-jarige speler het bygevoeg dat sy lewe deur Jesus Christus beheer word en dat almal na God se beeld geskape is; tog kan niemand werklik sê dat hulle Sy genade verdien nie."
"Ek wou mense bewus maak van die feit dat ons almal foute maak, maar dat die Evangelie van Christus vir ons genade gee.
"Wanneer 'n mens rondom jou kyk, glo ek nie dat rassisme die enigste probleem in die wêreld is nie. Ek hoop ons besef dat die Evangelie nie net die antwoord vir rassisme is nie, maar ook vir al die ander probleme in die wêreld."
Volgens Isaac, 'n geordende predikant, het hy sy spanmaats vooraf van sy besluit in kennis gestel. Hy was die enigste speler wat nie tydens die eerste paar NBA-wedstryde die knie gebuig het nie.
Intussen het Magic-base gesê dat hulle die spelers se aksies voor die wedstryde steun, maar hulle het nog niks van Isaac se optrede gesê nie.
"Ons ondersteun die Magic-spelers wat besluit het om hul professionele platform te gebruik om 'n vreedsame en kragtige boodskap uit te stuur waarin hulle rasse-onreg en die onredelike gebruik van geweld deur die polisie, veral teen mense van kleur, veroordeel," lui 'n verklaring.
Sam Coonrod, San Francisco Giants- bofbalspeler, het staande gebly terwyl die res van sy spanmaats onlangs die knie ter ondersteuning van die Black Lives Matter-beweging gebuig het voor hul wedstryd teen die Los Angeles Dodgers.
"Ek bedoel niks slegs daarby nie en ek dink beslis nie dat ek beter as enigiemand anders is nie. Ek is 'n Christen en ek glo ek kan slegs voor Jesus Christus kniel," het Coonrod aan die Amerikaanse media gesê.
basketbal In die nuus
Einde aan gewilde leeupaar in dieretuin
Dankie dat jy vasstaan in jou Geloof
Amen. Stem buig net my kniee voor een God en dis Jesus Christus.
Iemand met verstand . Geluk hou so aan en jy sal suksesvol wees.
Mag die Vader in die Hemel alleen geëer word, nie dit wat deur ruggraat loses voorgestaan word nie. Ondersteun ook nie meer sport wat dit voor staan nie.